Jegyzőkönyv

2019. május 9. napján 13,00 órakor a Gősfa Faluház helyiségében megtartott nyilvános képviselőtestületi ülésről.

**Jelen vannak**: Farkas Tiborné polgármester

 Vincze Istvánné alpolgármester

 Hessel Ferencné képviselő

 Dr. Horváth Renáta igazgatási ügyintéző

**Igazoltan távol**: Horváth Edit képviselő

 Szabó Gyuláné képviselő

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 3 fő. Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként falugondnoki szolgálat indítás ügyét jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Hegyi utca ívóvíz vezetékének felújítása
Előadó: Farkas Tiborné polgármester**
2. **Ráépítési megállapodás tervezet megtárgyalása
Előadó: Farkas Tiborné polgármester**
3. **Helyi választási bizottság póttagjának megválasztása
Előadó: Farkas Tiborné polgármester**
4. **Lekötött pénzbetétek felbontása
Előadó: Farkas Tiborné polgármester**
5. **Pályázat benyújtása Gősfa 112. hrsz. és 127. hrsz. alatti utak felújítására
Előadó: Farkas Tiborné polgármester**
6. **Egyebek.**

**Napirend tárgyalása:**

* 1. **Hegyi utca ívóvíz vezetékének felújítása
	Előadó: Farkas Tiborné polgármester**

**Farkas Tiborné polgármester:** Ismertette a napirend tárgyában érkezett megkeresést. Elmondta, hogy 15.000.000.-18.000.000. Ft körül van keret a közös pénzügyi alapban, a Zalavíz ebből szeretne felhasználni a Hegyi utca ívóvíz vezetékének felújítására. Indítványozta a Zalavíz Zrt Gősfa Hegyi utcai ivóvízvezeték baromfiteleptől a végpontig tartó szakaszának falújítását a szolgáltató által megadott műszaki tartalommal.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 3 igen, egyhangú, szavazattal a következő határozatot hozta:

**Gősfa Község Önkormányzati Képviselő-testületének
18/2019(V.9.) számú határozata**

1. Gősfa Község Önkormányzat Képviselő-testülete úgy határozott, hogy a 2019. évre vonatkozó gördülő fejlesztési tervvel összhangban elfogadja az Észak Zalai Víz-és Csatornamű Zrt. Gősfa Hegyi utcai ivóvízvezeték baromfiteleptől a végpontig tartó szakaszának felújítására vonatkozó javaslatát az alábbi műszaki tartalom szerint:

270 fm d90 KPE vezeték építés,

12 db ivóvízbekötés cseréje,

2db FF tűzcsap beépítése, amelyből egy új, egy pedig a régi FA tűzcsap cseréje

mindösszesen 5.500.000. Ft + ÁFA, azaz ötmillió-ötszázezer forint + ÁFA becsült bekerülési költség ellenében.

1. Gősfa Község Önkormányzat Képviselő-testülete továbbá úgy határozott, hogy elfogadja az Észak Zalai Víz-és Csatornamű Zrt. ajánlatában foglalt műszakilag indokolt bekötések cseréjét mindösszesen 1.500.000. + ÁFA, azaz egymillió-ötszázezer forint+ ÁFA becsült bekerülési költség ellenében.
2. Gősfa Község Önkormányzati Képviselő-testülete a 2019. évi forrás és a bekerülési költség közötti különbözetet az Önkormányzat EKPA számláján lévő keretből finanszírozza.
	1. **Ráépítési megállapodás tervezet megtárgyalása
	Előadó: Farkas Tiborné polgármester**

**Farkas Tiborné polgármester:** Ismertette a csatolt megállapodás tervezetet, amely szerint Egervár Község Önkormányzata ráépített az Egervár 282. hrsz. alatti ingatlanra egy 72 m2 alapterületű gépkocsibeállót, a megállapodásban kérik ennek 1/1 tulajdonjogát rögzíteni Egervár Önkormányzata részére. Javasolta, hogy az Önkormányzat ne hozzon egyelőre döntést e kérdésben, hanem Lakhegy, Vasboldogasszony és Gősfa polgármesterei együttesen egyeztessenek előbb.

Kérdés, hozzászólás nem hangzott el, az ülést vezető polgármester a napirendet nem bocsátotta szavazásra. A képviselő-testület áttért a soron következő napirend tárgyalására.

* 1. **Helyi választási bizottság póttagjának megválasztása
	Előadó: Farkas Tiborné polgármester**

**Dr. Horváth Renáta igazgatási ügyintéző:** A választási eljárásról szóló törvény előírja, hogy egy szavazókörös településeken a Választási Bizottság látja el a feladatokat. A Bizottságnak 5 tagból és két póttagból kell állnia. Mozsár Csabáné póttag, Gősfa, Dózsa u. 24. szám alatti lakos, 2. számú póttag nem tudja vállalni részvételét a 2019. évi európa parlamenti választás során, helyette új póttagot kell választani. A bizottság tagjaira a Helyi Választási Iroda vezetője tesz javaslatot, amelyet a tisztelt képviselő-testület elfogad vagy elutasít. Elutasítás esetén a Helyi Választási Iroda vezetője új személyekre tesz javaslatot.

A fentiek alapján a Nagypáli Helyi Választási Iroda vezetője Gősfa Helyi Választási Bizottság 2. számú póttagjának Mozsár Csabáné Gősfa, Dózsa u. 24. szám alatti lakos helyett Bükiné Megyesi Edina Gősfa, Hegyi u. 6. szám alatti lakosra tesz javaslatot.

**Farkas Tiborné polgármester:** Indítványozta, Gősfa Helyi Választási Bizottság 2. számú póttagjának Mozsár Csabáné Gősfa, Dózsa u. 24. szám alatti lakos helyett Bükiné Megyesi Edina Gősfa, Hegyi u. 6. szám alatti lakost válassza meg. A képviselő-testület megállapítja, hogy Gősfa Helyi Választási Bizottság tagjai és póttagjai:

 **Tagok** 1. Orbánné Balogh Judit Andrea Gősfa, Szent Márton u. 33.,

 2. Molnárné Horváth Anita Gősfa, Dózsa u. 50.,

 3. Szalai János Gősfa, Csönget major 12.,

 4. Gorza Györgyné Gősfa, Dózsa u. 34.,

 5. Deákné Komáromi Zsuzsa Gősfa, Dózsa u. 22.,

 **Póttagok** 1. Büki Pálné Gősfa, Dózsa. u. 10.

 2. Bükiné Megyesi Edina Gősfa, Hegyi u. 6. szám alatti lakosok.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** megállapította, hogy a képviselő-testület ülése határozatképes, jelenlévő képviselők száma 3 fő ezt követően szavazásra bocsátotta Gősfa Helyi Választási Bizottság 2. póttagjára tett javaslatot.

Gősfa Község Önkormányzati Képviselő-testülete 3 igen egyhangú szavazattal a következő határozatot hozta:

**Gősfa Község Önkormányzati Képviselő-testületének**19/2019.(V.9.) számú határozata

Gősfa Község Önkormányzati Képviselő-testülete Gősfa Helyi Választási Bizottság 2. számú póttagjának Mozsár Csabáné Gősfa, Dózsa u. 24. szám alatti lakos helyett Bükiné Megyesi Edina 8913 Gősfa, Hegyi u. 6. szám alatti lakost választja meg. A képviselőtestület felkéri a polgármestert, hogy gondoskodjon a választási bizottság 2. számú póttagjának eskü tételéről.

Gősfa Község Önkormányzati Képviselő-testülete megállapítja, hogy Gősfa Helyi Választási Bizottság tagjai és póttagjai:

 **Tagok** 1. Orbánné Balogh Judit Andrea Gősfa, Szent Márton u. 33.,

 2. Molnárné Horváth Anita Gősfa, Dózsa u. 50.,

 3. Szalai János Gősfa, Csönget major 12.,

 4. Gorza Györgyné Gősfa, Dózsa u. 34.,

 5. Deákné Komáromi Zsuzsa Gősfa, Dózsa u. 22.,

 **Póttagok** 1. Büki Pálné Gősfa, Dózsa. u. 10.

 2. Bükiné Megyesi Edina Gősfa, Hegyi u. 6. szám alatti lakosok.

 **Határidő: azonnal**

 **Felelős: Farkas Tiborné polgármester**

* 1. **Lekötött pénzbetétek felbontása
	Előadó: Farkas Tiborné polgármester**

**Farkas Tiborné polgármester:** Elmondta, hogy korábban már szavaztak erről a kérdésről. Kérik soron kívül felbontani a lekötött pénzbetéteket.

Kérdés, hozzászólás nem hangzott el, az ülést vezető polgármester a napirendet nem bocsátotta szavazásra. A képviselő-testület áttért a soron következő napirend tárgyalására.

* 1. **Pályázat benyújtása Gősfa 112. hrsz. és 127. hrsz. alatti utak felújítására
	Előadó: Farkas Tiborné polgármester**

**Farkas Tiborné polgármester:** Ismertette a pályázati kiírást, javasolta, hogy a Gősfa 112. hrsz,. valamint 127. hrsz. alatti utak felújítására nyújtsák be a pályázatot. Kérte a képviselőket, mondják el véleményüket, tegyék meg javaslataikat.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 3 igen, egyhangú szavazattal, ellenszavazat nélkül a következő határozatot hozta:

**Gősfa Község Önkormányzati Képviselő-testületének
20/2019(V.9.) számú határozata**

Gősfa Község Önkormányzat Képviselő-testülete pályázatot nyújt be Magyarország 2019. évi központi költségvetéséről szóló 2018. évi L. törvény 3. melléklet II. 2. pont c) pont szerinti szilárd burkolatú utak felújítása **Önkormányzati feladatellátást szolgáló fejlesztések támogatására.**

**A pályázat célja: Belterületi utak, járdák, hidak felújítása**

**A fejlesztés célja:** „Gősfa 112. hrsz. és Gősfa 127. hrsz. alatti utak burkolat felújítása”

**A fejlesztés megvalósulási helye:** Gősfa 112. hrsz. és Gősfa 127. hrsz.

**A fejlesztés forrásösszetétele:**

|  |  |
| --- | --- |
| **Megnevezés** | **Összege (Ft-ban)** |
| Saját forrás | 970.836. |
| Hitel | 0 |
| Egyéb támogatás (nevesítve) | 0 |
| Egyéb forrás | 0 |
| Támogatásból igényelt összeg | 5.501.406. |
| **Összesen** | **6.472.242.** |

A képviselő-testület a pályázat megvalósításához szükséges 970.836. Ft összegű önrészt a 2019.évi költségvetése terhére biztosítja.

A képviselő-testület felhatalmazza a polgármestert a pályázat határidőre történő benyújtására.

 **Határidő: azonnal**

 **Felelős: Farkas Tiborné polgármester**

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 14,10 órakor bezárta.

**K.m.f.**

 **Farkas Tiborné Szita Gabriella
 polgármester jegyző**